Diari Oficial de la Generalitat Valenciana


Sumari del DOGV 9963, del 23-10-2024 (2024/11933)

ACORD de 22 d’octubre de 2024, del Consell, pel qual s'autoritza una transferència de crèdit des del capítol VII del programa 422M00 MRR Educació i Formació Professional, línies S1556 i S1616, al capítol II del mateix programa 422M00 MRR Educació i Formació Professional i al capítol VI del programa 421M00 MRR Transformació digital, per un import total de 5.625.144,00 euros, de la Conselleria d'Educació, Cultura, Universitats i Ocupació (expedient 09.035/24).
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9963

Data del DOGV
:   23-10-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/11773

CVE
:   WACA-J-3734-62995

Data del document
:   22-10-2024

Organisme emissor
:   Conselleria d'Hisenda, Economia i Administració Pública

Tipus de document
:   Acord

Per Resolució de 5 de desembre de 2022, de la Secretaria General de Formació Professional, i en virtut del que s'ha aprovat per la Conferència Sectorial d'Educació de 2 de desembre de 2022, la Comunitat Valenciana va rebre una assignació de crèdit per import de 3.287.700,00 euros, destinat a la creació d'una xarxa de centres de capacitació digital, en el marc de la Xarxa Nacional de Competències Digitals, dins del component 19, «Pla nacional de competències digitals», del Pla de recuperació, transformació i resiliència.

En concret, segons les corresponents instruccions del Ministeri d'Educació i Formació Professional, l'actuació subvencionable consistia a generar 117 aules de capacitació digital en els centres de formació de persones adultes sostinguts amb fons públics de titularitat de la Generalitat Valenciana, dependents de l'administració educativa autonòmica, i a formar en competències digitals a 5.989 persones, sent el públic preferent la població major de 55 anys.

Mitjançant la Resolució de 21 de setembre de 2023, de la Conselleria d’Hisenda, Economia i Administració Pública (expedient 09.012/23) s’autoritza la generació de crèdits pels ingressos finalistes procedents del Ministeri d’Educació i Formació Professional per import de 3.287.700,00 euros, així com la inclusió de dues noves línies de subvenció codificades en aquell moment S1448 «Finançar la contractació de personal en capacitació digital» en capítol IV i S1449 «Finançar la inversió en equipament d’aules de capacitació digital» en capítol VII. Aquestes línies, després de la implantació de NEFIS, es van codificar com a S1614 «Finançar la contractació de personal en capacitació digital» i S1616 «Finançar la inversió en equipament d’aules de capacitació digital».

El crèdit esmentat no es va executar en l'exercici pressupostari 2023, i es va incorporar com a romanent als pressupostos de la Generalitat Valenciana per a l'any 2024, d’acord amb l’article 21 del Decret llei 6/2021, d’1 d’abril, del Consell, de mesures urgents en matèria economicoadministrativa per a l’execució d’actuacions finançades per instruments europeus per a donar suport a la recuperació de la crisi conseqüència de la Covid-19.

A més, per Acord de Consell de Ministres de 3 de maig de 2023, la Comunitat Valenciana va tornar a ser beneficiària de crèdit per a mantindre, i si és el cas ampliar, la Xarxa de Centres de Capacitació Digital, en el marc de la Xarxa Nacional de Competències Digitals, dins del component 19, «Pla nacional de competències digitals», del Pla de recuperació, transformació i resiliència, amb una assignació de 3.378.920,00 euros, i així s'ha reflectit en el pressupost de la Generalitat Valenciana per a l'any 2024 en la línia S1556 (2.878.920,00 euros) i en la línia S1555 (500.000,00 euros).

No obstant això, els beneficiaris previstos en les línies pressupostàries esmentades, S1555 i S1556, així com en les incorporacions de crèdit de romanent no executat en l'exercici econòmic anterior, línies S1614 i S1616, són ajuntaments i ens amb FPA, la qual cosa entra en contradicció amb les especificacions del Ministeri.

Així mateix, la Direcció General de Formació Professional manifesta que és necessària una reassignació dels crèdits, en la mesura que actualment es troben íntegrament consignats en els capítols IV i VII dels pressupostos de la Generalitat Valenciana i, en canvi, el que es requerix és, d'una banda, poder fer front a la compra d'equipament digital per a les aules de capacitació que es pretenen crear en centres de FPA i d'FP i, per una altra, dotar els centres en qüestió de pressupost per a sufragar gastos de funcionament i de material no inventariable necessaris per a la posada en marxa de les aules.

Amb aquesta modificació de crèdit es proposa transferir al capítol II del programa 422M00 un import d’1.149.390,30 euros, i al capítol VI del programa 421M00 un import de 4.475.753,70 euros, la qual cosa implica, al seu torn, la supressió de dues línies de capítol VII; per una part, la línia S1556, i per altra la línia S1616 incorporada com a romanent de l’exercici 2023 a l’estat de despeses del pressupost de 2024.

Tot això d'acord amb la previsió continguda en l'article 49.1.c) de la Llei 1/2015 de 6 de febrer, d'hisenda pública, del sector públic instrumental i de subvencions, sobre la possibilitat de transferir crèdits des d'operacions de capital fins a operacions corrents en el cas que la transferència afecte serveis públics fonamentals, com és l'educació, tal com disposa l'article 15 de la Llei orgànica 8/1980, de 22 de setembre, de finançament de les comunitats autònomes.

A este efecte, i en virtut del que es disposa en els articles 21 i 23 de la Llei 8/2023, de pressupostos de la Generalitat per a l'exercici 2024, a proposta de la consellera d'Hisenda, Economia i Administració Pública, el Consell, prèvia deliberació,

ACORDA

*Primer*

Autoritzar una minoració de crèdit en les aplicacions pressupostàries següents per import global de 5.625.144, 00 euros, que implica la supressió de les línies S1556 i S1616, d'acord amb el següent detall:

|  |  |  |  |  |  |
| --- | --- | --- | --- | --- | --- |
| *Aplicació pressupostària* | *Codi línia* | *Fons* | *Dotació actual* | *Modificació* | *Dotació final* |
| T55298109GC70628.H.259E07.89568 | S1556 | MR22000022 | 2.878.920,00 | -2.878.920,00 | 0,00 |
| S09172075HX42820.I.181H84.99067 | S1616 | MR22000022 | 2.746.224,00 | -2.746.224,00 | 0,00 |

  

*Segon*

Autoritzar un augment de crèdit les aplicacions pressupostàries següents per import global de 5.625.144,00 euros, d'acord amb el següent detall:

|  |  |  |  |
| --- | --- | --- | --- |
| *Aplicació pressupostària* | *Codi Projecte* | *Fons* | *Modificació* |
| Y07327690SP45669.C.355G47.25148 | - | MR22000022 | 1.149.390,30 |
| G01099900GE00000G.421M00.62339 | QI000 | MR22000022 | 4.475.753,70 |

  
  

València, 22 d'octubre de 2024

Susana Camarero Benítez

Consellera secretària